Diari Oficial de la Generalitat Valenciana


Sumari del DOGV 5487, del 11-04-2007 (2007/4062)

Licitació. Servici d'agència de viatges (desplaçament i allotjament) del personal i altres participants en les activitats del Consorci de Museus de la Comunitat Valenciana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4062


Data del document
:   08-03-2007

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * contracte de serveis
    * licitació
    * agència de viatges

Per la Resolució de la presidència de la Comissió Executiva del Consorci de Museus de la Comunitat Valenciana de 7 de març de 2007, es van aprovar els plecs de clàusules administratives particulars i prescripcions tècniques particulars per a la contractació per concurs i procediment obert del servici d'agència de viatges (desplaçament i allotjament) del personal i altres participants en les activitats del Consorci de Museus de la Comunitat Valenciana, que s'exposen al públic a fi que puguen presentar-se reclamacions.  
Simultàniament es procedix a anunciar la licitació durant un termini de 15 dies naturals, en els quals els licitadors podran presentar les ofertes d'acord amb el que disposa el plec de condicions i els punts següents:  
1. Objecte del contracte. L'objecte del contracte del servici d'agència de viatges consistix en la prestació dels servicis de desplaçament o transport i allotjament del personal dependent del Consorci de Museus de la Comunitat Valenciana, així com d'altres persones que hagen de participar en les distintes activitats organitzades pel contractant, siga assistència a exposicions o a altres esdeveniments.  
2. Tipus de licitació. El pressupost màxim de licitació de la contractació per a l'exercici de 2007 i fins al 31 de desembre de 2007 es fixa en cent dotze mil cinc-cents euros (112.500), IVA inclòs, i per a les pròrrogues anuals successives, si n'hi ha, en cent cinquanta mil euros (150.000), IVA inclòs.   
3. Garantia provisional i definitiva. La provisional, que correspon al 2% del tipus de licitació del pressupost màxim del contracte inicial, s'establix en la quantitat de dos mil dos-cents cinquanta euros (2.250), i la definitiva és el 4% del preu d'adjudicació.  
4. Publicitat dels plecs. Estaran exposats tots els dies laborables a les oficines del Consorci de Museus a València, avinguda de Campanar, núm. 32, de 09.00 a 14.00 hores.  
5. Classificació de l'empresa licitadora. Per a concórrer al concurs, l'empresa licitadora ha d'estar com a mínim classificada en el grup U, subgrup 4 (agència de viatges), categoria D.  
6. Presentació de proposicions. Les proposicions s'han de presentar a les oficines del Consorci de Museus, de les 09.00 a les 14.00 hores, durant els 15 dies naturals següents al de la publicació d'este anunci en el Diari Oficial de la Comunitat Valenciana, llevat que l'últim dia siga dissabte, cas en què el termini quedarà automàticament prorrogat fins a les 14.00 hores del dia hàbil següent.   
7. Obertura de pliques. A les oficines del Consorci de Museus, a les 12.00 hores del dia hàbil següent al de l'expiració del termini per a la presentació de proposicions, llevat que siga dissabte, cas en què la celebració de l'acte tindrà lloc el dia hàbil següent.  
8. Exposició de l'expedient i dels plecs de clàusules. L'expedient de contractació, així com els plecs de clàusules i els seus annexos, estaran a la disposició dels interessats a les oficines del Consorci de Museus, tots els dies hàbils des de les 09.00 fins a les 14.00 hores, des de la data de publicació del present anunci en el Diari Oficial de la Comunitat Valenciana.   
9. Model de proposició econòmica (sobre A). La proposició econòmica s'ha de redactar d'acord amb el model que figura en el plec de clàusules administratives particulars.  
Cosa que es fa pública a fi que els interessats puguen presentar ofertes.  
València, 8 de març de 2007.- La presidenta de la Comissió Executiva: Concepción Gómez Ocaña.